مخدوم محمد ہاشم نے حصولِ علم کے بعد روحانی تعلیم و تربیت اور اکتساب فیض کے لیے مرشدِ کامل کی تلاش شروع کی ، جس کے نتیجے میں اس زمانے کی مشہور روحانی شخصیت مخدوم ابو القاسم نقشبندی ٹھٹوی کی خدمت میں حاضر ہوئے اور مریدی میں قبول کرنے کی درخواست کی لیکن مخدوم ابو القاسم نقشبندی ٹھٹوی نے مخدوم ہاشم کو سلسلہ قادریہ کی معروف شخصیت سید سعد اللہ شاہ قادری سلونی سورتی ( متوفی 27 جمادی الاول 1138ھ / 31 جنوری 1726ء ) کی جانب رجوع کرنے کا حکم فرمایا ، لہٰذا مخدوم محمد ہاشم ان کی خدمت میں حاضر ہوئے ، وہاں 1123ھ سے 1124ھ تک قیام کیا ، بعد ازاں سید سعد اللہ سلونی نے مخدوم محمد ہاشم کو سلسلہ قادریہ کا خرقہ پہناتے ہوئے اجازت و خلافت سے نوازا ۔
Entity: مخدوم ابو القاسم نقشبندی — Type: /person